Som svar til Jan hervig nielsen.

Hej Jan. Tallene fra VW dækker ikke HELE batteriet – et batteri består jo ikke bare af de tre stoffer. Kobolt bruges i batteriets katode og det er sammensætningen her, VW taler om (måske kan nogen af vores kapable læsere rette mig, hvis jeg tager fejl). En lithium ion battericelle består (meget forsimplet) af tre dele; en katode (der er en positivt ladet elektrode), en anode (der er en negativt ladet elektrode) og en separator mellem de to (elektrolytten). Når batteriet oplades, flyder der lithium ioner gennem elektrolytten til den negativt ladede anode, hvor de opbevares. Når batteriet bruges, flyder ionerne tilbage til katoden og frigiver energi.